Diari Oficial de la Generalitat Valenciana


Sumari del DOGV 3761, del 31-05-2000 (2000/4281)

RESOLUCIÓ de 22 de març de 2000, de la Conselleria de Medi Ambient, per la qual es concedeixen subvencions per a la realització de determinades actuacions als parcs naturals del Carrascar de la Font Roja, del Montgó i de la Serra d'Espadà i al Paratge Natural del Desert de les Palmes, per a l'any 2000.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/4281


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 22 de març de 2000, de la Conselleria de Medi Ambient, per la qual es concedeixen subvencions per a la realització de determinades actuacions als parcs naturals del Carrascar de la Font Roja, del Montgó i de la Serra d'Espadà i al Paratge Natural del Desert de les Palmes, per a l'any 2000. [2000/X4281]
  
Vista l'Ordre de 4 de novembre de 1998, de la Conselleria de Medi Ambient (DOGV número 3.372, de 13.11.1998), per la qual s'estableix un règim d'ajudes per a la realització de determinades actuacions als parcs naturals del Carrascar de la Font Roja, del Montgó i de la Serra d'Espadà i al Paratge Natural del Desert de les Palmes.
  
Atés que les sol·licituds presentades per a 2000 han sigut examinades i valorades per la comissió disposada en la base setena de l'annex I de l'ordre de convocatòria.
  
Atés que, de conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es va concedir un termini de 10 dies a les persones interessades perquè pogueren presentar al·legacions i aportar els documents i justificacions que estimaren convenients.
  
Atés que en l'esmentat tràmit d'audiència no s'ha presentat cap al·legació.
  
Atés que s'han aplicat els criteris de valoració estipulats en el paràgraf segon de la base setena de l'annex I de la convocatòria.
  
Vista la proposta d'adjudicació que eleva la directora general de Planificació i Gestió del Medi, d'acord amb les atribucions que tinc conferides, resolc:
  
Article 1
  
Concedir als beneficiaris que es detallen en l'annex I les ajudes que s'hi indiquen.
  
Article 2
  
Desestimar les sol·licituds que es detallen en l'annex II, amb la indicació del motiu de la desestimació.
  
DISPOSICIONS FINALS
  
Primera
  
Aquesta resolució entra en vigor l'endemà d'haver sigut publicada en el Diari Oficial de la Generalitat Valenciana.
  
Segona
  
Contra la present resolució, que posa fi a la via administrativa, s'hi podrà interposar un recurs contenciós administratiu en el termini de dos mesos, a comptar de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. Tot això, de conformitat amb el que s'estableix en els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici de la interposició del recurs potestatiu de reposició davant aquesta Conselleria, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb els articles 114 i 115 de la Llei 4/1999, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 14.01.99 i BOE de 27.11.92, respectivament).